stanford-oval/wikipedia huggingface dataset:
Sámi Grand Prix
Áillohaš-musiikkipalkinto

Áillohaš-musiikkipalkinto on saamelaisen musiikin palkinto, jonka Norjan saamelaisten valtakunnallinen yhdistys (NSR), Koutokeinon kunta ja Koutokeinon Saamelaisten yhdistys perustivat vuonna 1993 Nils-Aslak Áillohaš Valkeapään 50. syntymäpäivän kunniaksi. Palkinto jaetaan vuosittain pääsiäislauantaina Sámi Grand Prix -kilpailun aikana ihmiselle tai ihmisille, jotka ovat edistäneet saamelaista musiikkia. Voittaja saa sekä 20 000 kruunua että diplomin ja pääsee kahdeksi viikoksi Lásságámmiin.
Käännös suomeksi
Takaisinkytkentä

Yksinkertainen takaisinkytkentä
Takaisinkytkennässä (engl. feedback) järjestelmän lähtösignaali ohjataan takaisin järjestelmän alkuun tulosignaaliksi. Takaisinkytkentä on siis silmukka, jonka kautta järjestelmän aiemmin tuottama informaatio vaikuttaa sen myöhemmin tuottamaan informaatioon.
Takaisinkytkennällä voidaan joko vahvistaa (positiivinen takaisinkytkentä) tai heikentää (negatiivinen takaisinkytkentä) järjestelmän häiriöitä, eli järjestelmän lähtöä muokkaavia tekijöitä.
Takaisinkytkennän käyttökohteita ja esiintymismuotoja ovat mm:
elektroniikka ja säätötekniikka
kybernetiikka
ilmastonmuutos
biologia
Lisäksi mm. esiintymisestä ja johtamisesta saatavaa palautetta sekä asiakaspalautetta voidaan pitää takaisinkytkentänä, joissa toimintaa muokataan aiemman toiminnan perusteella. Takaisinkytkentä on kuitenkin vahvasti tekniikkaan liittyvä termi, toisin kuin englannin kielen feedback, joka voi tarkoittaa sekä palautetta että takaisinkytkentää.
Takaisinkytkentä elektroniikassa ja säätötekniikassa > Negatiivinen takaisinkytkentä

Negatiivinen takaisinkytkentä pyrkii minimoimaan tulo- ja lähtösignaalin eron.
Negatiivisella takaisinkytkennällä voidaan mm:
parantaa järjestelmän stabiiliutta
vähentää häiriöitä
vähentää säröytymistä
kontrolloida tulo- ja lähtöimpedansseja
kasvattaa vahvistimen kaistanleveyttä
Negatiivisella takaisinkytkennällä voidaan siis parantaa useita signaalin ominaisuuksia, mutta samalla se heikentää signaalin vahvistusta. Negatiivinen takaisinkytkentä ei myöskään takaa systeemin stabiiliutta.
Negatiivisesti takaisinkytketyn systeemin siirtofunktio on muotoa:
Esimerkki negatiivisesta takaisinkytkennästä:
Kuvan 2 sininen käyrä kuvaa systeemin askelvastetta. Kuvitellaan, että systeemiin on kytkeytynyt signaalia vaimentava häiriö. Vihreä signaali kuvaa takaisinkytketyn systeemin askelvastetta, ja kuinka se korjaa virhettä tulo- ja lähtösignaalin välillä.
Takaisinkytkentä elektroniikassa ja säätötekniikassa > Positiivinen takaisinkytkentä

Positiivinen takaisinkytkentä pyrkii vahvistamaan tulo- ja lähtösignaalin eroa. Positiivinen takaisinkytkentä johtaa systeemin arvon eksponentiaaliseen kasvuun tehden siitä epästabiilin. Positiivisella takaisinkytkennällä on kuitenkin useita tärkeitä käyttösovelluksia.
Positiivisesti takaisinkytketyn systeemin siirtofunktio on muotoa:
Takaisinkytkentä elektroniikassa ja säätötekniikassa > Sovellukset

Elektroniikassa positiivista takaisinkytkentää sisältäviin sovelluksiin lukeutuvat mm.
komparaattorit
kiikut
oskillaattorit
ajastinpiirit
Negatiivista takaisinkytkentää sisältäviä sovelluksia taas ovat esimerkiksi
vahvistimet
suodattimet
lineaariset jänniteregulaattorit
Aiheesta muualla

Kuvia tai muita tiedostoja aiheesta Takaisinkytkentä Wikimedia Commonsissa
Kuva 1: Negatiivinen takaisinkytkentä
Kuva 2: Negatiivisen takaisinkytkennän vaikutus
Ranzania

Ranzania voi tarkoittaa seuraavia asioita:
Ranzania, möhkäkaloihin kuuluva kalasuku, jonka ainoa laji on pikkumöhkäkala (Ranzania laevis)
sinikatveet (Ranzania), happomarjakasveihin kuuluva kasvisuku
Rhamphorrhina, syn. Ranzania, lehtisarvisiin kuuluva kovakuoriaissuku.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ranzania”, voi hakea sivunnimihaulla, laajalla sivunnimihaulla tai tekstihaulla.
Talletus

Talletus (lat. depositio) voi tarkoittaa suomen kielessä seuraavia:
talteen tai säilytettäväksi antamista tai panemista,
tallessa pitämistä eli säilytystä tai
talletettua omaisuutta
Wikipediassa on talletuksesta kolme erillistä artikkelia:
esinetalletus, tallettaminen yleensä
maksutalletus, rahan tallettaminen aluehallintovirastoon Suomessa
pankkitalletus, rahan laittaminen pankin tilille
Tervon kirkonkylä

| Tervon kirkonkylä |
| --- | --- |
 Tervon kirkonkylä
 Koordinaatit: 62.95247°N, 26.75487°E 
Valtio:  Suomi
Maakunta:  Pohjois-Savo
Kunta:  Tervo
Hallinto:  
 – Asutustyyppi:  kirkonkylä, taajama
Pinta-ala:  
 – Kokonaispinta-ala:  1,89 km2 km²
Väkiluku (2019):  526
 – Väestötiheys:  278,3 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2019 mukaiset. 
Infobox OKVirheellinen NIMI-arvo: 
Tervon kirkonkylä on Tervon kunnan keskustaajama ja kirkonkylä, joka sijaitsee Pohjois-Savon länsiosassa.
Nimi Tervo perustuu kirkonkylän halkaisevan Tervonsalmen nimeen (Tervonsalmelle 1883). Tervonsalmella toimi muun muassa postitoimipaikka. Tervonsalmen seudun merkitys ja asutus oli kasvanut muun muassa vuosina 1892-1895 kolmisen kilometriä Tervonsalmen luoteispuolelle rakennetun Kolun kanavan myötä, joka loi sisävesiliikenteen väylän Iisvedeltä Keiteleelle. 1800-luvun lopulla salmen ranta-asutuksesta oli ryhdytty käyttämään myös lyhyempää nimeä Tervo. Salmen nimi kytkeytynee kirkonkylän luoteispuolella sijaitsevaan Tervamäkeen (Terwamäen 1883) ja alueella harjoitettuun tervanpolttoon.  Niiniveden seudulla 1550-luvulla asuneen Antti Tervoisen sukunimi voisi myös olla paikannimen aiheena.
Vuonna 1922 Karttulan seurakunta jakaantui; sen länsiosista muodostettiin Tervon seurakunta. Uudelle seurakunnalle valmistui Ilmari Launiksen suunnittelema Tervon kirkko vuonna 1925. Ensimmäinen kirkkoherra astui virkaansa vuonna 1926. Samana vuonna perustettiin aiemmin pääosin Karttulaan kuuluneista maista Tervon kunta.
Tilastokeskuksen taajama-aluerajauksen mukaan vuoden 2019 lopussa Tervon kirkonkylän pinta-ala oli 1,89 neliökilometriä ja asukasluku oli 526. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta.
Raision työväentalo

| Raision työväentalo |
| --- | --- |
 Raision työväenyhdistys Voiman talo 1930-luvulla.
Sijainti:  Raisio
Rakennustyyppi:  Työväentalo
Valmistumisvuosi:  1919
Purkuvuosi:  1986
Rakennuttaja:  Raision työväenyhdistys
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Raision työväentalo oli Raision kaupungissa vuosina 1919–1986 sijainnut työväentalo.
Historiaa

Raision Työväenyhdistys perustettiin vuonna 1906. Yhdistys osti torpan ja tontin vuodenvaihteessa 1917–1918 ja alkoi rakentaa tontille työväentaloa. Talo takavarikoitiin sen ollessa vasta sokkelivaiheessa vuonna 1918, mutta se valmistui kuitenkin elokuussa 1919. Tonttiin kuului myös jäsenille vuokrattua viljelysmaata. Vuodesta 1965 lähtien talossa oli vuokralla puusepänverstas. Talo purettiin vuonna 1986, ja sen tilalle rakennettiin Huhkon liikekeskus.
Riya Sen

| Riya Sen |
| --- | --- |
 Riya Sen vuonna 2007.
Henkilötiedot
Koko nimi:  Riya Dev Varma
Syntynyt: 24. tammikuuta 1981 (ikä 43) Kalkutta, Länsi-Bengali, Intia
Ammatti:  näyttelijä malli
Puoliso:  Shivam Tewari (vih. 2017)
Sukulaiset:  Raima Sen Suchitra Sen
Näyttelijä
Aktiivisena:  1991–
Aiheesta muualla
Viralliset kotisivut
IMDb 
AllMovie
Riya Sen (oik. Riya Dev Varma; s. 24. tammikuuta 1981 Kalkutta, Länsi-Bengali, Intia) on intialainen näyttelijä ja malli. Hän esiintyi lapsinäyttelijänä hindinkielisessä fantasiaelokuvassa Vishkanya vuonna 1991, ja hänen ensimmäinen elokuvansa aikuisena oli tamilinkielinen romanttinen draama Taj Mahal vuonna 1999. Hänen ensimmäinen kaupallinen menestyksensä oli hindikomedia Style vuonna 2001. Hänen muihin merkittäviin elokuviinsa kuuluvat hindikomediat Jhankaar Beats (2003) ja Shaadi No. 1 (2005) sekä malajalaminkielinen kauhuelokuva Anandabhadram (2005).
Seniä pidetään seksisymbolina Intiassa. Vuonna 2007 hän oli yhdeksäntenä Femina-lehden 50 kauneimman naisen listalla.
Sen kuuluu näyttelijäsukuun; hänen isoäitinsä Suchitra Sen, äitinsä Moon Moon Sen ja sisarensa Raima Sen ovat näyttelijöitä. Hänen isänsä Bharat Dev Varma on Tripuran kuningashuoneen jäsen. Sen meni naimisiin pitkäaikaisen poikaystävänsä Shivam Tewarin kanssa Punessa 16. elokuuta 2017.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 1991 | Vishkanya | Nuori Nisha | Hindi |  |
| 1999 | Taj Mahal | Machakanni | Tamili |  |
| 2000 | Good Luck | Priya | Tamili |  |
| 2001 | Style | Sheena | Hindi |  |
| 2001 | Mone Pore Tomake | Riya | Bengali | Bangladeshilainen elokuva |
| 2002 | Dil Vil Pyar Vyar | Gauravin tyttöystävä | Hindi |  |
| 2003 | Saazish |  | Hindi |  |
| 2003 | Qayamat: City Under Threat | Sheetal | Hindi |  |
| 2003 | Jhankaar Beats | Preeti | Hindi |  |
| 2004 | Dil Ne Jise Apna Kahaa | Kamini | Hindi |  |
| 2004 | Plan | Shalini | Hindi |  |
| 2004 | Arasatchi |  | Tamili | Erikoisesiintyminen laulussa ”Iruvathu Vaisu” |
| 2005 | Ananthabhadram | Bhama | Malajalam |  |
| 2005 | Shaadi No. 1 | Madhuri | Hindi |  |
| 2005 | Tum… Ho Na! | Reema | Hindi |  |
| 2005 | James |  | Hindi | Erikoisesiintyminen tanssinumerossa |
| 2005 | Silsiilay | Anushka | Hindi |  |
| 2005 | It Was Raining That Night | Savitri Banerje | Englanti |  |
| 2006 | Apna Sapna Money Money | Shivani | Hindi |  |
| 2006 | Rokda |  | Hindi |  |
| 2006 | Love You Hamesha | Meghna | Hindi |  |
| 2007 | Heyy Babyy |  | Hindi | Erikoisesiintyminen laulussa ”Heyy Babyy” |
| 2008 | Nenu Meeku Telusa…? | Madhu | Telugu |  |
| 2008 | Heroes | Shivani | Hindi |  |
| 2008 | Zor Lagaa Ke… Hayya |  | Hindi |  |
| 2008 | Love Khichdi | Deepti Mehta | Hindi |  |
| 2009 | Paying Guests | Avni | Hindi |  |
| 2010 | Benny and Babloo | Riya | Hindi |  |
| 2010 | Abohoman | Chandrika | Bengali |  |
| 2011 | Noukadubi | Kamala | Bengali |  |
| 2011 | Tere Mere Phere | Muskaan | Hindi |  |
| 2012 | 3 Bachelors | Nisha | Hindi |  |
| 2013 | Zindagi 50-50 | Naina | Hindi |  |
| 2013 | Rabba Main Kya Karoon | Namrata | Hindi |  |
| 2013 | My Love Story |  | Orija | Erikoisesiintyminen tanssinumerossa |
| 2014 | Jaatishwar | Sudeshna | Bengali |  |
| 2014 | Kolkata Calling |  | Bengali |  |
| 2015 | Family Album |  | Bengali |  |
| 2015 | Roga Howar Sohoj Upay |  | Bengali |  |
| 2016 | Hero 420 | Riya | Bengali |  |
| 2016 | Dark Chocolate | Rina Bardhan/nuori Ishani | Bengali |  |
| 2017 | Lonely Girl | Radhika Kapoor | Hindi | Lyhytelokuva |
Websarjat

| Vuosi | Sarja | Rooli |
| --- | --- | --- |
| 2017 | Ragini MMS: Returns | Simran |
| 2019 | Poison | Natasha |
| 2019 | Mismatch 2 | Mishika |
| 2020 | Pati Patni Aur Woh | Rimjhim |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive) (englanniksi)
Riya Sen Internet Movie Databasessa. (englanniksi)
Riya Sen Allmoviessa (englanniksi)
Tervetuloa Suomen Floridaan!

| Tervetuloa Suomen Floridaan! The Gambit |
| --- | --- | --- |

Studioalbumin tiedot
 Julkaistu: 24. toukokuuta 2013
 Tuottaja(t): The Gambit
 Tyylilaji: rap
 Levy-yhtiö: QGL
The Gambitin muut julkaisut
| Kaupunkishamaani 2012 | Tervetuloa Suomen Floridaan! 2013 | Trapetsitaiteiluu 2014 |
Tervetuloa Suomen Floridaan! on The Gambitin kolmas pitkäsoitto, joka julkaistiin 24. toukokuuta 2013. Levy on artistin toinen suomenkielinen levy ja sen ensimmäiset radiossa soitetut singlet olivat Señorita ja  Soturin laulu.
Kappaleet

Kruisaa – 3.33  (mukana Juno)
Kuuma romanssi – 3.29  (mukana Justin Cameo)
Soturin laulu – 4.14  (mukana Justin Cameo)
Ei päästetä niit kurkkii – 3.38
Ollaan niinku näin – 3.24
Pakko painaa – 3.45
Syvemmälle – 3.12
Señorita – 3.28
Raidaan – 4.11
Kuitti & kiitti – 3.33  (mukana Justin Cameo & Karma)
Vaarallinen – 3.43
Missä onni on? – 3.42  (mukana Kaba)
Raision lukio

Raision lukio.
Raision lukio on Raisiossa sijaitseva kunnallinen lukio. Siellä opiskelee noin 400 opiskelijaa ja uusia opiskelijoita otetaan vuosittain noin 140. Hakijalta edellytetään peruskoulun päättötodistuksen keskiarvoksi 7,00.[lähde? ]
Raision lukio on keskimääräistä lukiota suurempi, sillä keskiarvokaupungissa lukion opiskelijamäärä on noin 350. Raision lukion kielitarjontaan kuuluvat englanti, ruotsi, saksa, ranska, espanja, venäjä ja italia.
Nykyinen Raision lukio perustettiin vuonna 1957 nimellä Raision yhteiskoulu. Puhtaaksi lukioksi se muuttui vuonna 1972 peruskoulu-uudistuksen yhteydessä, ja samalla otettiin käyttöön nykyinen nimi. Vuonna 1991 perustettiin aikuislukio, joka toimi vuoteen 2007 saakka.
Aiheesta muualla

Koulun omat sivut
Länsi-Suomen lääninhallitus[vanhentunut linkki]
Takahagi

| Takahagi (高萩市) |
| --- | --- |
 Takadon rannikkoa
 lippu:  symboli
 Takahagin sijainti Ibarakin prefektuurissa
 Takahagi
 Koordinaatit: 36°43′09″N, 140°43′00″E 
Valtio:  Japani
Alue:  Kantō
Prefektuuri:  Ibarakin prefektuuri
Pinta-ala:  
 – Kokonaispinta-ala:  193,58 km²
Väkiluku (10/2020):  27 431
 – Väestötiheys:  142 as./km²
Symbolit:  
 – Puu:  Mänty
 – Kukka:  Pensasapila
 – Lintu:  Viherfasaani
 
 https://www.city.takahagi.ibaraki.jp/ 
Infobox OKVirheellinen NIMI-arvo: 
Takahagi (jap. 高萩市, Takahagi-shi) on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin koillisosassa Tyynenmeren rannikolla. Sisämaassa kaupunkiin kuuluu laajoja alueita Tagavuorilta. Pohjoisessa kaupunki rajautuu Fukushiman prefektuuriin. Takahagissa on 27 431 asukasta (lokakuussa 2020) ja sen pinta-ala on 193,58 neliökilometriä.
Takahagia palvelee JR Higashi-Nihonin Jōban-linja.
Kuvia

Hananukin patojärveä
Takahagin kaupunkikuvaa
Takahagi vuoden 1975 ilmakuvassa
Koyaman vanha pato
Vanhaa sotilasluokan asuinaluetta
Aiheesta muualla

Kuvia tai muita tiedostoja aiheesta Takahagi Wikimedia Commonsissa
Kaupungin internetsivut (japaniksi)
Tauno Muukkonen

Tauno Muukkonen saarnaamassa Haukiputaan kirkossa vuonna 1961
Tauno Einar  Muukkonen (29. lokakuuta 1907 Taipalsaari – 1. lokakuuta 1974 Lappeenranta) oli kenttärovasti ja kristillinen kirjailija.
Henkilöhistoria

Tauno Muukkosen vanhemmat olivat lautamies  Antti Muukkonen ja Matilda Saukko ja puoliso vuodesta 1935 talousopettaja Bertta Turunen. Muukkonen tuli ylioppilaaksi 1928 ja vihittiin papiksi 1939. Hän oli Savon jääkärirykmentin sotilaspastori 1934–1939, V armeijakunnan esikunnan sotilaspastori 1940–1941, III armeijakunnan sotilaspastori 1941–1943, päämajan toimistopäällikkö 1943–1944, pääesikunnan kenttäpiispantoimiston päällikkö 1944–1958, 1. divisioonan kenttärovasti 1958–1966 ja Pohjois-Suomen sotilasläänin kenttärovasti 1966–1967. Jääkärilehden päätoimittaja Muukkonen oli 1935–1939. Hän sai rovastin arvon vuonna 1957.
Julkaisuja

Johann Christian Konrad v. Hofmannin, Franz Hermann Reinhold v. Frankin ja Reinhold Seebergin sovitusopit toisiinsa verrattuna, 1931
Grundtvig uskonnollisen kasvatuksen uudistajana, 1932
Ohjelmistoa sotilasillanviettoihin, 1941
Rintamapappi, 1943
Kestävä perusta, 1943
Raffiapalmut

| Raffiapalmut |
| --- | --- |

Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Arecales
Heimo::  Palmukasvit
Suku::  Raffiapalmut Raphia  P.Beauv.
Katso myös
   Raffiapalmut Commonsissa 
Infobox OKVirheellinen NIMI-arvo: 
Raffiapalmut (Raphia) on palmukasveihin kuuluva kasvisuku, jonka on kuvannut ranskalainen Ambroise Marie François Joseph Palisot de Beauvois. Siihen kuuluu 22 lajia, joita kasvaa luonnonvaraisena Afrikassa ja trooppisessa Amerikassa. Afrikassa esiintyy 20 lajia, Madagaskarissa yksi laji ja Amerikassa yksi laji seuraavissa maissa: Brasilia, Venezuela, Panama, Costa Rica ja Nicaragua. Raffiapalmujen tyyppilaji on Afrikan keskiosassa kasvava Raphia vinifera. Suvun kasveja hyödynnetään monin eri tavoin, muun muassa materiaalina ja ravintona, taloudellisesti merkittävin tuote on raffiakuitu.
Lajeja

natalinraffiapalmu (Raphia australis)
afrikanraffiapalmu eli raffiapalmu (Raphia farinifera)
Aiheesta muualla

Finto: Kassu – Kasvien suomenkieliset nimet: Raphia
Tero Lepola

Tero Lepola (s. 29. toukokuuta 1979) on pesäpalloilija, joka edustaa kaudella 2011 Jokioisten Koetusta.
Lepola pelasi ensimmäiset ottelunsa Superpesiksessä 1997 Loimaan Palloilijoissa. Hän edusti seuraa myös seuraavan kauden ajan. Kauden 1999 hän pelasi Haminan Palloilijoissa ennen siirtymistään Jyväskylän Kiriin kahdeksi vuodeksi. Lepola kuitenkin palasi Loimaalle kahdeksi vuodeksi Ykköspesikseen. Loimaa-vuosien jälkeen Lepola siirtyi Hyvinkään Tahkoon seitsemäksi vuodeksi.
Saavutukset > Pelaajana

1 SM-kulta: 2007
Teuvo Larmi

Teuvo Kaarlo Ilmari Larmi, entinen Lindroos (4. heinäkuuta 1924 Turku – 17. joulukuuta 2006 Helsinki) oli suomalainen lääkäri ja professori.
Larmin vanhemmat olivat toimitusjohtaja Hugo Karl Emil Lindroos ja Ragnhild Hellä Eino. Hän avioitui 1950 lääkäri Margit Petrin kanssa. Larmin nuorempi veli oli silmälääkäri, lääkintöneuvos Tauno Larmi. Teuvo Larmi kirjoitti ylioppilaaksi Turun suomalaisesta klassisesta lyseosta 1943, valmistui lääketieteen lisensiaatiksi 1949. Hän väitteli lääketieteen ja kirurgian tohtoriksi 1954, valmistui kirurgisten tautien erikoislääkäriksi 1958 ja rintaelinkirurgian erikoislääkäriksi 1960. Larmi teki opintomatkoja Euroopan maihin 1952 ja 1959. Hän oli muun muassa Helsingin yleisen sairaalan II kirurgian klinikan apulaislääkäri 1955–1958 ja HYKS:n III kirurgian klinikan rintakirurgian apulaislääkäri 1958–1960. Marian sairaalan kirurgian osastoryhmässä Larmi työskenteli 1960–1963, Auroran sairaalan kirurgian osastoryhmän osastonlääkäri hän oli 1963 ja Tampereen keskussairaalan I kirurgian osastoryhmän ylilääkäri 1964. Helsingin yliopiston kirurgian dosentti Larmi oli 1964–1985 ja Oulun yliopiston kirurgian professori sekä Oulun yliopistollisen keskussairaalan kirurgian klinikan ylilääkäri vuodesta 1965.  Helsingin yliopiston professori Larmi oli 1985–1991 (II kirurgian klinikka). Hän tutki muun muassa rintaelinkirurgiaa.
Takaisin ruutuun

| Takaisin ruutuun> Back to You |
| --- | --- |
Tyyli:  tilannekomedia
Kestoaika:  30 min.
Pääosissa:   Kelsey Grammer  Patricia Heaton  Josh Gad  Ty Burrell  Fred Willard 
Alkuperämaa:   Yhdysvallat
Alkuperäiskieli:  englanti
Verkko:   Fox
Esitetty:  19. syyskuuta 2007 –  14. toukokuuta 2008
Tuotantokausia:  1
Jaksoja:  14+3 (televisiossa esittämättömät jaksot ovat mukana DVD-levyllä)
Tunnuskappale:  Adam Andersin säveltämä
Tuotanto
Tuottaja(t):  Maggie Blanc
Vastaava(t) tuottaja(t):   Kelsey Grammer  James Burrows  Steven Levitan  Christopher Lloyd 
Ohjaaja(t):  James Burrows
Käsikirjoittaja(t):  Steven Levitan Christopher Lloyd
Säveltäjä(t):  Paul Buckley
Kuvaaja(t):  Tony Yarlett
Tuotantoyhtiö(t):  20th Century Fox Picture Day Productions
Aiheesta muualla
IMDb 
Takaisin ruutuun (Back to You) on yhdysvaltalainen James Burrowsin ohjaama tilannekomediasarja. Sarjan päänäyttelijät Kelsey Grammer ja Patricia Heaton esittävät WURG News 9 -uutiskanavan kilpailuhenkisiä ankkureita.
Sarjaa esitettiin Yhdysvalloissa vuosien 2007–2008 aikana Foxin kanavalla.
Juoni

Chuck Darling (Kelsey Grammer) ja Kelly Carr (Patricia Heaton) toimivat Pittsburghin alueella WURG News 9 -kanavan uutisankkureina. Ruudussa heidän kemiat toimivat loistavasti, mutta ruudun takana tilanne on toisin. Tämä yhteistyö loppui Chuckin saadessa paremman työtarjouksen ja lähtiessä töihin toiselle paikkakunnalle.
Paljon myöhemmin Chuck palaa WURG News 9:n riveihin nolattuaan itsensä täysin suuren Los Angelesilaisen televisiokanavan ruudussa. Palattuaan Chuck saa nopeasti tietää olevansa 10-vuotiaan Gracien isä.
Näyttelijät

| 0 | 1 | 2 |
| --- | --- | --- |
|  Kelsey Grammer  | … |  Chuck Darling   |
|  Patricia Heaton  | … |  Kelly Carr   |
|  Josh Gad  | … |  Ryan Church   |
|  Ty Burrell  | … |  Gary Crezyzewski   |
|  Fred Willard  | … |  Marsh McGinley   |
|  Ayda Field  | … |  Montana Diaz Herrera   |
|  Laura Marano  | … |  Gracie Carr   |
|  Lily Jackson  | … |  Gracie Carr   |
Tuotanto

Vuoden 2007 alussa Kelsey Grammerin ja Patricia Heatonin kiinnitettiin tulevan Action News -nimisen tilannekomediasarjan päänäyttelijöiksi. Huhtikuussa 2007 sarjan nimeksi vaihdettiin Back to You, koska Pittsburghin alueella toimi uutiskanava nimellä Action News.
Sarjan ensimmäisen kauden tilaus vahvistettiin toukokuussa 2007. Heinäkuussa Fox ilmoitti sarjan aloituspäivämääräksi 19. syyskuuta 2007.
Takaisin ruutuun kuvattiin 20th Century Foxin Los Angelesin studiolla.
Myös Takaisin ruutuun joutui tauolle käsikirjoittajien lakon seurauksena.
Toukokuussa 2008 ilmoitettiin sarjan jääneen yhden kauden mittaiseksi. Tämä oli yllätys, koska se menestyi paremmin kuin kilpaileva jatkoa saanut Eddie & Jeff -sarja.
Tuotanto > Jälkisensurointi

Ensiesityksen jälkeen, katsojilta saadun palautteet myötä Fox ilmoitti leikkaavansa "Something's Up There" -jaksosta melua nostattaneen Marsh McGinleyn (Fred Willard) repliikin pois. Fox pyysi anteeksi katsojilta ja kertoi ettei tätä natsismiin viittaavaa repliikkiä ole mukana sarjan jatkoesityksissä ja julkaisuissa.
Aiheesta muualla

Takaisin ruutuun Internet Movie Databasessa (englanniksi)
Back to You TV.comissa (Arkistoitu – Internet Archive) (englanniksi)
Takafumi Ogura

| Henkilötiedot |
| --- | --- | --- |
Koko nimi: Takafumi Ogura
Syntymäaika: 6. heinäkuuta 1973 (ikä 51)
Syntymäpaikka: Mie, Japani
Kansalaisuus:  Japani
Pelipaikka: Hyökkääjä
Pituus: 182 cm
Seurat
| Vuodet | Seura | O (M) |
| 1992–1999 1993–1994 2000 2001 2002 2003–2005 | Nagoya Grampus Eight →Excelsior JEF United Ichihara Tokyo Verdy Consadole Sapporo Ventforet Kofu | 90 (21) 31 (14) 24 (3) 25 (3) 27 (7) 75 (18) |
Maajoukkue
| 1994 | Japani | 5 (1) |
 Seurajoukkueuran tilastot kattavat vain kansalliset sarjat.
Takafumi Ogura (jap. 小倉 隆史, Ogura Takafumi; s. 6. heinäkuuta 1973 Mie) on japanilainen entinen jalkapalloilija.
Jalkapallomaajoukkue

Ogura debytoi Japanin maajoukkueessa toukokuussa 1994. Hän on pelannut viisi maaottelua ja tehnyt niissä yhden maalin.
Aiheesta muualla

National Football Teams
Teuvo Lehtinen

Teuvo Lehtinen (19. maaliskuuta 1927 Hämeenlinna – 26. tammikuuta 2012 Helsinki) oli suomalainen yritysjohtaja, joka sai kauppaneuvoksen arvonimen.
Jatkosotaan vapaaehtoisena osallistunut Lehtinen tuli ylioppilaaksi sotien jälkeen 1947 ja opiskeli lakia Helsingin yliopistossa. Hän osallistui Suomen Pankin ensimmäiselle kolmivuotiselle pankkivirkamieskurssille ja toimi sen jälkeen pankin palveluksessa seitsemän vuotta. Wihuriin siirryttyään Lehtinen vastasi autojen ja raskaiden maansiirtokoneiden tuonnista ja myöhemmin Volkswagen-autojen kaupasta Uudellamaalla, samoin kuin työskenteli johtajana yhtymän pääjohtajan johtoryhmässä. Hän oli Wihuri-uransa jälkeen Teknotoimi-yhtiön toimitusjohtaja ja pitkään Autokiila-yhtiön toimitusjohtaja ja hallituksen puheenjohtaja. Lehtisellä oli lisäksi useita autoalan luottamustehtviä, mukaan lukien Autoalan Keskusliiton hallituksen jäsenyys ja puheenjohtajuus 1977–1993. Lehtinen sai kauppaneuvoksen arvonimen 1989 ja Autoalan Keskusliiton korkeimman kunniamerkin 1987.